text: ভেজাল খাবার সনাক্তে 'স্মার্ট চপস্টিক্স'
  প্রচ্ছদ টেক ভেজাল খাবার সনাক্তে 'স্মার্ট চপস্টিক্স'
  ২:৫২ অপরাহ্ণ সেপ্টেম্বর ৬, ২০১৪
  স্মার্ট চ্যাপস্টিক্স
  কবিগুরু বলেছিলেন, আমি জেনেশুনে বিষ করেছি পান…। আমরাও সবাই যেন জেনে শুনেই বিষপানই করছি। আজকাল ভেজাল ছাড়া খাবার যেন হয়ে উঠেছে সোনার হরিণ।
  কী খাব? নিরাপদ কোনো খাবার আদৌ কি আছে? খাবার কতটা টাটকা? খেলে শরীরের ক্ষতি হবে কিনা ? এসব প্রশ্ন সবসময়ই আমাদের মাথায় গুরপাক খায়।
  তবে এবার সেই সমস্যার সমাধান করতে পারে চীনে তৈরি করেছে 'স্মার্ট চপস্টিক্স'।
  আইডিয়াটা এসেছিল নিছক ঠাট্টা হিসেবে৷ ১লা এপ্রিল 'এপ্রিল ফুলস ডে' উপলক্ষ্যে৷ সে দিন চীনের ইন্টারনেট কোম্পানি বাইডু 'স্মার্ট চপস্টিক্স' নিয়ে একটি কাল্পনিক ভিডিও প্রকাশ করেছিল৷ উদ্দেশ্য ছিল ব্যবহারকারীদের বোকা বানানো৷ কিন্তু বিষয়টি নিয়ে হইচই শুরু হয়ে যায়৷
  তখন বাইডু কোম্পানিরই উপলব্ধি হয়েছিল, যে বাজারে এমন এক 'টেস্টার' আনলে মন্দ হয় না৷
  চীনে ভেজাল ও নিম্ন মানের খাদ্য কেলেঙ্কারি লেগেই রয়েছে৷ একই তেল দিয়ে বার বার রান্না করা, ভেজাল মাছ-মাংস ও বিপজ্জনক রাসায়নিক ব্যবহার করার মতো ঘটনার অভাব নেই৷ এমন খাবার খেয়ে মানুষ অসুস্থ হয়ে পড়ছে বার বার৷ অতএব খাবারের মান পরীক্ষার সহজ উপায়ের চাহিদা যে রয়েছে, তা নিয়ে কোনো সন্দেহ নেই৷
  বৃহস্পতিবার কোম্পানির এক মুখপাত্র জানিয়েছেন, 'স্মার্ট চপস্টিক্স'-এর এক প্রোটোটাইপ তৈরি হয়ে গেছে৷
  অতএব খাবারের গুণাগুণ ও নিরাপত্তা নিয়ে আর কোনো সন্দেহ থাকবে না৷ কারণ হাইটেক এই চপস্টিক তাপমাত্রা, অ্যাসিডিটি ও টোটাল পোলার মেটিরিয়ালস ( টিপিএম) পরীক্ষা করতে পারবে৷ অর্থাৎ খাবারে যে ফ্যাট রয়েছে তার মানও জানা যাবে৷ তবে সরু চপস্টিকে তো আর ফলাফল দেখানো সম্ভব নয়, তাই ওয়্যারলেস পদ্ধতিতে অ্যাপ-এর মাধ্যমে স্মার্টফোনে চলে যাবে সেই তথ্য৷ খাবারে টিপিএম মাত্রা যদি খুবই বিপজ্জনক হয়, তখন চপস্টিকেরই লাল বাতি জ্বলে উঠবে৷
  ফলের শর্করা, ক্যালোরি ও পুষ্টির মাত্রা বলে দিতে পারবে এটি। এমনকি ফলটি ঠিক কোথা থেকে এসেছে, সে বিষয়েও মোটামুটি একটা অনুমান করতে পারবে৷
  'স্মার্ট চপস্টিক্স'-এর কাজ আরও বাড়ানোর পরিকল্পনা রয়েছে বাইডু-র৷ নতুন অ্যাপ-এর মাধ্যমে সেটি তখন পানির মধ্যে লবণ ও ধাতুর পরিমাণও বলে দিতে পারবে৷